ธ.กลางฮ่องกงสั่ง 7 แบงก์ใช้มาตรการด้านบัตรเครดิตสกัดโจรกรรมข้อมูล
ธ.กลางฮ่องกงสั่ง 7 แบงก์ใช้มาตรการด้านบัตรเครดิตสกัดโจรกรรมข้อมูล
14 ต.ค. 2558

ผู้สื่อข่าวรายงานว่า กลางฮ่องกงได้เรียกร้องให้ธนาคารพาณิชย์ 7 แห่ง ระงับการออกบัตรเครดิตที่มีการชำระเงินผ่านทางมือถือ การดำเนินการดังกล่าวมีขึ้นภายหลังจากที่ตรวจพบว่า แอปพลิเคชั่นมือถือบางแอปถูกนำมาใช้เพื่อดึงข้อมูลจากบัตรเครดิตเหล่านี้
ธนาคารกลางฮ่องกงได้เรียกร้องไปยังแบงก์ ออฟไชน่า และธนาคารดีบีเอส รวมทั้งธนาคารพาณิชย์รายอื่นๆให้แจ้งให้ลูกค้าของธนาคารทราบเกี่ยวกับความเสี่ยงเหล่านี้โดยเร็วที่สุด และธนาคารเหล่านี้จะต้องประเมินความเสี่ยง ตลอดจนทบทวนมาตรการต่างๆที่มีอยู่เพื่ออุดช่องว่างด้านความปลอดภัย นอกจากนี้ธนาคารกลางยังได้ส่งเรื่องดังกล่าวไปยังคณะกรรมการกำกับดูแลด้านสิทธิส่วนบุคคล เพื่อติดตามสอบสวนต่อไป
        